The 18 Bronzemen

The 18 Bronzemen er en hongkongkinesisk og taiwansk action- og kampsportfilm fra 1975 regissert av Joseph Kuo. Filmens handling er satt til 1600-tallets Kina, midt i striden mellom Ming-dynastiet og Qing-dynastiet. Det herskende Qing-dynastiet beslutter å kvele all opposisjon i landet ved å angripe familier som er tro mot det gamle Ming-dynastiet. En av Ming-dynastiets generaler blir drept i et av disse angrepene. Hans kone og unge sønn overlever og etter en tid i skjul blir det besluttet å sende generalens sønnen til det Ming-lojale Shaolintempelet. Målet er å gjøre ham fysisk og psykisk i stand til å hevne sin far. Treningprosessen er lang og hard og etter flere års trening gjenstår en avgjørende og potensielt dødelig test som går ut på å kjempe seg gjennom et område voktet av templets legendariske 18 bronsemenn. Han klarer testen, men planene om å få sin etterlengtede hevn kompliseres når det viser seg at det er en forræder blant dem. Hovedrollen spilles av Tien Peng, mens sentrale biroller spilles av Polly Shang Kuan, Carter Wong, Chiang Nan og Chang Yi. Filmens originalspråk er kinesisk, men den ble lansert internasjonalt med engelsk dubbet tale.

I 1976 kom en oppfølger kalt Return of the 18 Bronzemen.

Rollebesetning (utvalg) 

 Tien Peng – Shao Lung
 Polly Shang Kuan – Miss Lu
 Carter Wong – bror Wan
 Chiang Nan – bror Ta-Chi
 Chang Yi – general Guan
 Ko Yu-Min – sjefsmunk
 Yi Yuan – Hei Chu-Ying

Referanser

Eksterne lenker 
 
 

Filmer fra 1975
Hongkongkinesiske actionfilmer
Hongkongkinesiske kampsportfilmer
Taiwanske filmer
Filmer lagt til Kina
Filmer satt til 1600-tallet